Стенице веслачице
Стенице веслачице () представљају фамилију водених организама која припада подреду стеница (Heteroptera). Јављају се најчешће у слатким водама (барама и уз обалу језера), иако се неке врсте могу наћи и у брактичним водама у читавом свету. Сивкасте су боје, издуженог овалног тела дужине 3 до 12 мм. На широкој глави се налази конусна рилица (део усног апарата) и крупне испупчене очи.

Као и све водене стенице, удишу ваздух када су на површини воде. Мехурић ваздуха носе на свом телу или површини испод крила и из њега користе кисеоник када су под водом. Могу јако брзо да пливају мада велики део времена проводе прикачени за водене биљке. Мужјаци имају способност испуштања звукова или тзв. стридулације, у време парења привлачећи тако женку. То изводе стружући длакаве предње ноге  о рилицу. Женке полажу јаја на водене биљке. Из јаја се излегу ларве сличне одраслим јединкама, које после пет пресвлачења постају полно зреле.

Референце

Литература 
Krunić, M: Zoologija invertebrata 2, Naučna knjiga, Beograd, 1979. 
Marcon, E, Mongini, M: Sve životinje sveta, IRO Vuk Karadžić, Beograd, 1986.

Спољашње везе 

 EverythingAbout.net
 Water Boatmen
 Buglopedia waterboatmen article
 water boatmen photos on the Tree of Life
 more water boatmen photos on Bug Guide

Corixidae
Стенице